מיה לוי-ירון

מיה לוי-ירון (נולדה ב-11 במרץ 1950) היא סופרת, משוררת ועורכת ישראלית.

עסקה בעבר בעיתונות, בביקורת ספרות ובעריכה לשונית ותוכנית. כיום מנחה קבוצות קריאה.

 ראשית חייה 
נולדה ב-1950 בקיבוץ גברעם. אמה היא המשוררת חיה ורד, ואביה הוא אליעזר לוי, יליד גרמניה שהיה פלמ"חניק ומורה. ללוי-ירון אח בכור ואחות צעירה.

ב-1958 עזבה משפחתה את הקיבוץ ועברה לגור במוסד "נעורים" שם עבדו הוריה בהוראה ומאוחר יותר עברו ליישוב חופית ליד חוף הים שאליו היא חוזרת בספריה.

לוי-ירון למדה בתיכון רופין בעמק חפר והיא בוגרת תואר ראשון בספרות עברית ופילוסופיה באוניברסיטת תל אביב. התגוררה בתל אביב, ירושלים וכפר סבא ומספר שנים בלונדון.

 קריירה ספרותית 
ב-1989 הוציאה את ספרה הראשון, "הדג החמישי הוא שלך". גיבורת הספר, לולי, ילדת קיבוץ בת שמונה וחצי, עוזבת את הקיבוץ עם משפחתה ועוברת לגור ביישוב ליד הים. הספר עוסק בקשיי ההסתגלות של ילדה רגישה למציאות החדשה ש"נכפתה עליה" כתוצאה מהפרידה מהקיבוץ ומהמעבר למקום החדש, קשיים המהדהדים לקשייה של הוריה שמנסים להתמודד עם בעיות בלתי פתורות ביחסים ביניהם, המתעוררות אף הן במעבר הזה, כמו גם בחיפוש עצמי ולבטים של תחילת גיל ההתבגרות.

ב-2004 יצא ספרה השני "מה שאין לי". במרכז הרומן עומדת צילה, אישה נשואה ואם לילד בן חמש, המתגוררת בלונדון עם בעלה ומנהלת  מערכת יחסים מורכבת עם צייר המתגורר בשכנות לידה. הספר עוסק ביחסים בין גברים לנשים, בין נשים לנשים וביחסיה של צילה עם אמה המשוררת הנמצאת בבית סיעודי בישראל.

ב-2008 הוציאה ספר שירים, "הים ידע", אשר מאגד שירים שפרסמה ב-30 השנים הקודמות בהליקון ובפרסומים אחרים. בספר ארבעה חלקים, ההולכים אחורה בזמן מהחלק הראשון, הכולל שירים שנכתבו בשנים 2000–2007, ועד האחרון שכולל שירים שנכתבו בשנים 1985-1979.

בעקבות הוצאת הספר כתב עליה מבקר הספרות מנחם בן:

ב-2016 פרסמה את הרומן "אישה בשמלה ירוקה", שבו היא מתארת את יחסיה עם אמה, חיה ורד, ואת סיפור חייה הטראגי של האם. הספר היה ברשימה הקצרה לפרס ספיר לשנת 2016. בנימוקי חבר השופטים נכתב:

הספר כתוב במקוריות רבה, באבחנות פסיכולוגיות מדויקות, ובלשון מלאת המצאות. הקצב התזזיתי של הרומן, הקפיצות המהירות בין הווה לעבר ובין זירות ההתרחשות השונות, הולם להפליא את אופיין של הדמויות ואופי הקשרים שביניהן. החיים בצילה של משוררת מתוסכלת הפכו בידיה של מיה לוי-ירון לרומן מרתק.

ב-2016 הוציאה גם את ספר הילדים "הצדף" עם איורים של אבי עופר. הספר הוא אגדה פיוטית המסופרת במילים מעטות ובשורות קצרות, על איש במכנסי הליכה "טיפונת מצוברח" וצדף לבן עם פסי זהב בצורת לב קטן. במהלך צעידה נמרצת על החוף מוצא האיש את הצדף, מכניס אותו לכיסו ומייעד אותו לקישוט. בהמשך עובר הצדף חוויות במכונת הכביסה ובארון הבגדים, עד שהוא מוצא את דרכו חזרה לים – מקומו הטבעי. המפגש עם הצדף מוביל את האיש לשינוי פנימי: ממי שצועד באופן תכליתי בחוף מבלי להביט בים, לאדם היושב ומתבונן ומתרפק על יופיו.

 חיים אישיים 
נשואה, גרה בפרדסיה, אם לשני ילדים בן ובת.

 ספריה 
 מיה לוי-ירון, הדג החמישי הוא שלך, הוצאת שוקן, 1989
 מיה לוי-ירון, מה שאין לי, הוצאת הספריה החדשה, 2004, עריכה – מנחם פרי, יהודית קציר
 מיה לוי-ירון, הים ידע - שירים, הוצאת כרמל, 2008
 מיה לוי-ירון, אישה בשמלה ירוקה, הוצאת הקיבוץ המאוחד, 2016, עריכה – נגה אלבלך
 מיה לוי-ירון, הצדף – סיפור לקטנים ולגדולים, הוצאת ספריית הפועלים, 2016, עריכה – נרי אלומה. איורים – אבי עופר
 מיה לוי-ירון, אפילו פרפר מטיל צל, הוצאת צמרת, 2026.

 עיבודים של יצירתה 
המופע "זרקור" של אליס דור-כהן ומתי סרי כולל עיבוד של השיר "סיפור" שכתבה, העוסק בגבר שאשתו עזבה אותו, המופע הועלה ב-2014 כחלק מאירועים על אלימות וניצול מיני בתל אביב.

 מיצירותיה 
 מיה לוי, שלושה שירים, ⁨⁨על המשמר⁩, 21 נובמבר 1975⁩
 מיה לוי, מכתבים – סיפור קצר, ⁨⁨על המשמר⁩, 17 אוקטובר 1975⁩

 קישורים חיצוניים 

 מיה לוי-ירון באתר לקסיקון הספרות העברית החדשה





 על המחברת ויצירתה 
 על "הדג החמישי הוא שלך" 
 אלכס זהבי, ספרים חדשים למתבגרים, ספרות ילדים ונוער, כרך ס"א, גיליון א', 1989, עמ' 53–55
 צפרירה גר, ספר אחד – שתי נקודות מבט, ספרות ילדים ונוער, כרך ס"ב, גיליון ב', 1989, עמ' 59–60
 תרצה נאורי, ספר אחד – שתי נקודות מבט, ספרות ילדים ונוער, כרך ס"ב, גיליון ב', 1989, עמ' 61
 יגאל צור, הד קריאה, הד החינוך, ספטמבר 1989, עמ' 31.

 על "מה שאין לי" 
 אברהם בלבן, "שום שמיכה לא תוכל לכסות את מה שנשאר ממני", הארץ, מוסף ספרים, 20 באפריל 2005
 יעל מדיני,  המילים הנכונות, עתון 77, גל' 300, מארס-אפריל 2005
 דריה מעוז, גם לעצבן זה משהו, 14 בפברואר 2005

 על "הים ידע" 
 מנחם בן, תשוקות מנמיכות טוס, מעריב, תרבות - ספרות, 22 באוגוסט 2008

 על "אשה בשמלה ירוקה" 

 קטע מהספר אשה בשמלה ירוקה, הקיבוץ המאוחד ספרית הפועלים.

 על "הצדף" 


 הערות שוליים 

קטגוריה:סופרים ישראלים
קטגוריה:סופרות ישראליות
קטגוריה:בוגרות התיכון האזורי ע"ש בן-גוריון בעמק חפר
קטגוריה:בוגרי התיכון האזורי ע"ש בן-גוריון בעמק חפר
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:פרדסיה: אישים
קטגוריה:גברעם: אישים
קטגוריה:חופית: אישים
קטגוריה:ישראליות שנולדו ב-1950
קטגוריה:ישראלים שנולדו ב-1950